**18 СРЕДНО УЧИЛИЩЕ “УИЛЯМ ГЛАДСТОН”**

гр. София – 1303, ул. “Пиротска” № 68, тел. 02/988 03 01, тел./факс 02/987 96 82

**ДО**

**РОДИТЕЛИТЕ/НАСТОЙНИЦИТЕ НА**

**УЧЕНИЦИТЕ ОТ IX, X И XI КЛАСОВЕ**

**УВАЖАЕМА ГОСПОЖО/УВАЖАЕМИ ГОСПОДИНЕ,**

В изпълнение на чл. 8, ал. 1, т. 3 от Наредба № 3 от 17.05.2004 г. за организиране и провеждане на държавните зрелостни изпити (ДЗИ), Общественият съвът към 18 СУ „Уилям Гладстон“ следва да определи трима родители от училищната общнаст, които имат желание да присъстват на изпитите на посочените дати като наблюдатели при организиране и провеждане на ДЗИ през учебната 2016/2017 г.

Изпитите ще бъдат проведени както следва:

*Сесия май-юни*

* Български език и литература – 19.05.2017 г., начало 08,00 ч.
* Втори ДЗИ – 22.05.2017 г., начало 08,00 ч.
* ДЗИ по желание на ученика – в периода 26.05.2017 г. – 02.06.2017 г.

*Сесия август-септември*

* Български език и литература – 28.08.2017 г., начало 08,00 ч.
* Втори ДЗИ – 29.08.2017 г., начало 08,00 ч.
* ДЗИ по желание на ученика – в периода 30.08.2017 г. – 05.09.2017 г.

Представители на родителите не могат да бъдат: 1. родители на зрелостници; 2. лица, извършващи образователни услуги на зрелостници; 3. лица със завършено висше образование по специалност от професионално направление съгласно Класификатора на областите на висше образование и професионалнитe направления, приет с ПМС № 125 от 2002 г. (ДВ, бр. 64 от 2002 г.), съответстващо на учебния предмет. Липсата на посочените обстоятелства се удостоверява от представителите на родителите с декларация по образец, утвърден от министъра на образованието и науката.

Представителите на родителите нямат право на достъп до изпитните материали и до изпитните зали по време на провеждане на държавния зрелостен изпит, както и нямат право да използват технически средства за комуникации в изпитния ден в сградата на училището до приключване на изпита.

Представителите на родителите имат следните права:

1. да присъстват при подготовката на изпитните зали преди началото на държавния зрелостен изпит;

2. да присъстват на разпределението на квесторите по зали и коридори и при предоставянето на списъка на зрелостниците в съответната зала, изпитните материали, помощните материали, консумативите и документите по съответния учебен предмет или цикъл от учебни предмети;

3. да присъстват при допускане на зрелостниците в сграда на училището;

4. да присъстват при осъществяване на видеонаблюдение за правилното протичане на изпита;

5. да наблюдават работата на квесторите по коридорите;

6. да присъстват при предаване от квесторите на директора на съответното училище на протоколите за провеждане на държавния зрелостен изпит и изпитните работи на явилите се зрелостници, както и изпитните комплекти и помощните материали на неявилите се зрелостници;

7. да подават сигнали при нарушения на условията и реда за провеждане на държавния зрелостен изпит до директора на училището или до началника на регионалния инспекторат по образованието.

С цел подпомагане дейността за провеждане на ДЗИ – 2017 г. в 18 СУ „Уилям Гладстон“, упражняване на граждански контрол върху управлението на училището, както и гарантиране на честно и прозрачно провеждане на изпитите и недопускане на нарушения и при желание от Ваша страна, моля да заявите своето желание пред класния Ви ръководител или пред председателя на Обществения съвет.

За контакти: Десислава Тошкова-Николова, председател на Обществения съвет, тел. 0896 686 490.

**ДЕСИСЛАВА ТОШКОВА-НИКОЛОВА**

**ПРЕДСЕДАТЕЛ НА ОБЩЕСТВЕНИЯ СЪВЕТ КЪМ 18 СУ „УИЛЯМ ГЛАДСТОН“**